ПРИЈЕДЛОГ

На основу члана 30. став 1. алинеја 7. Закона о локалној самoуправи („Службени гласник Републике Српске“, број: 101/04, 42/05 и 118/05), члана 29. и 30. Закона о уређењу простора и грађењу („Службени гласник Републике Српске“, број: 55/10), а у вези са чланом 7. Правилника о садржају, начину израде и доношења документа просторног уређења („Службени гласник Републике Српске“, број: 59/11), члана 38. став 2. тачка е) Статута Града Бијељине („Службени гласник Града Бијељина“, број: 8/13, Скупштина Града Бијељина на својој \_\_\_сједници одржаној дана \_\_\_\_\_\_\_\_\_\_2013.године, донијела је

**О Д Л У К У**

**О УСВАЈАЊУ ПЛАНА ПАРЦЕЛАЦИЈЕ „СПОРТСКО-РЕКРЕАТИВНИ КОМПЛЕКС-ХИПОДРОМ“ НА ЛОКАЛИТЕТУ ХАСЕ-БРИЈЕСНИЦА У БИЈЕЉИНИ**

Члан 1.

Усваја се план парцелације „Спортско-рекреативни комплекс-хиподром" на локалитету Хасе-Бријесница у Бијељини.

Члан 2.

План парцелације "Спортско-рекреативни комплекс-хиподром" на локалитету Хасе-Бријесница у Бијељини садржи текстуални и графички дио.

I) Текстуални дио планa парцелације „Спортско-рекреативни комплекс-хиподром" на локалитету Хасе-Бријесница у Бијељини састоји се од сљедећих поглавља:

a. Уводни дио;

b. Анализа и оцјена стања уређења и коришћења простора;

c. Оцјена стања, проблеми стања и циљеви просторног развоја обухвата плана парцелације;

d. Програм (концепт) плана парцелације;

e. Одредбе и смјернице за спровођење плана парцелације.

II) Графички дио плана састоји се од сљедећих графичких прилога:

1. Копија катастарског плана са карактеристикама затечене физичке структуре Р=1:1000;

2. Извод из Измјене дијела просторног плана општине Бијељина Р=1:5000;

3. Инжењерско-геолошка карта Р=1:1000;

4. План просторне организације Р=1:1000;

5. План саобраћајне инфраструктуре Р=1:1000;

6. План парцелације Р=1:1000;

7. План регулационих и грађевинских линија Р=1:1000;

8. Синхрон план инфраструктуре Р=1:1000.

Члан 3.

План парцелације је урађен од стране Ј.П. "Дирекција за изградњу и развој града" д.о.о. Бијељина, децембра 2013. године.

Члан 4.

О провођењу ове Одлуке стараће се надлежни орган јединице локалне самоуправе надлежан за послове порсторног уређења - Одјељење за просторно уређење Административне службе Града Бијељина.

Члан 5.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: 01-022-/13 П Р Е Д С Ј Е Д Н И К

Бијељина, СКУПШТИНЕ ГРАДА БИЈЕЉИНА

Датум: \_\_\_\_\_\_\_\_\_2013. године

Драган Ђурђевић

**ОБРАЗЛОЖЕЊЕ**

**ПРАВНИ ОСНОВ ЗА ДОНОШЕЊЕ ОДЛУКЕ**

Правни основ за доношење Одлуке садржан је у члану 28. и 41. Закона о уређењу простора и грађењу-Службени гласник Републике Српске број 55/10, и члана 38. став 2. тачка е. Статута Града Бијељине-*Службени гласник града Бијељине број 8/13*.

Извод из примењиваних чланова:

ЗАКОН О УРЕЂЕЊУ ПРОСТОРА И ГРАЂЕЊУ, члан 28.: „(1) за просторне целине за које не постоји обавеза доношења регулационог плана или урбанистичког пројекта може се донети план парцелације као посебан и самосталан плански документ, а на основу просторног, урбанистичког, односно зонинг плана јединице локалне самоуправе, ако за то постоје оправдани разлози.

(2) План парцелације мора садржавати основне елементе за организацију и уређење простора: план организације простора, план саобраћаја, план енергетске, хидротехничке и телекомуникационе инфраструктуре, план регулационих и грађевинских линија, величина, облик и положај парцеле, приступ парцелама и урбанистичко-техничке услове.

(3) Свака парцела мора имати трајан приступ на пут и решене прикључке на комуналну и другу инфраструктуру.

(4) план парцелације усваја скупштина јединице локалне самоуправе.

ЗАКОН О ЛОКАЛНОЈ САМОУПРАВИ, члан 30, став 1, алинеја 7.:

"Скупштина града је орган одлучивања и креирања политике града. Њене најважније надлежности су следеће: -доноси спроведбене планове."

СТАТУТ ГРАДА БИЈЕЉИНЕ, члан 38. став 2. тачка е.:

"-доноси спроведбене планове."

**РАЗЛОЗИ ЗА ДОНОШЕЊЕ ОДЛУКЕ**

Одлука о приступању изради плана парцелације "Спортско-рекреативног комплекса хиподром" на локацији Хасе-Бријесница у Бијељини је усвојена од стране Скупштине општине Бијељина-Службени гласник општине Бијељина број 3/12. Након тога, дана 28.03.2013.године, од стране Скупштине општине Бијељина донета је Одлука о утврђивању нацрта плана парцелације "Спортско-рекреативног комплекса-хиподром" на локацији Хасе-Бријесница у Бијељини-Службени гласник Града Бијељина број 8/13, који је био на јавном излагању у периоду од 26.04.2013.-27.05.2013.године.

Након тога је, дана 20.12.2013.године на седници савета за израду регулационих планова, донет закључак да се иде у даљу процедуру усвајања плана парцелације "Спортско-рекреативног комплекса хиподром" на локацији Хасе-Бријесница у Бијељини, у складу са чланом 39. Закона о уређењу простора и грађењу-Службени гласник Републике Српске број 55/10, те је по одржаној стручној расправи утврђен предлог плана парцелације "Спортско-рекреативног комплекса хиподром" на локацији Хасе-Бријесница у Бијељини.

Пошто је план прошао сву законску процедуру, предлог плана се прослеђује Скупштини на усвајање.

**ФИНАНСИЈСКА СРЕДСТВА**

Финансијска средства потребна за доношење и спровођење ове Одлуке обезбеђена су из буџета Града Бијељине.

ОБРАЂИВАЧ:

ОДЕЉЕЊЕ ЗА ПРОСТОРНО УРЕЂЕЊЕ

АСГ БИЈЕЉИНЕ